b'\n_START_ARTICLE_\nDavid Gilbert (snooker)\n_START_SECTION_\nKariera\n_START_PARAGRAPH_\nGilbert se je uvrstil v \xc5\xa1estnajstino finala na treh jakostnih turnirjih, preden je posegel po vi\xc5\xa1ji uvrstitvi na jakostnih turnirjih. Prvi\xc4\x8d je bilo to na Svetovnem prvenstvu 2007, na katerem se je prebil v prvi krog, v katerem je proti drugemu nosilcu, Stephenu Hendryju, \xc5\xbee vodil s 5-1, a nato izgubil z izidom 7-10. Tik pred dvobojem s Hendryjem je sicer Gilbert izvedel, da so njegovi materi Joan diagnostificirali raka dojke. Raka je kasneje premagala. Za uvrstitev na glavni del prvenstva je moral Gilbert izlo\xc4\x8diti Alfieja Burdena, Gerarda Greena in Marka Kinga._NEWLINE_Druga dva jakostna turnirja, na katerih se je uvrstil med najbolj\xc5\xa1ih 32 igralcev, sta bila Welsh Open 2007 in Grand Prix 2008. Na Welsh Openu se je prebil skozi dva kroga kvalifikacij in nato v prvem krogu izlo\xc4\x8dil Jamesa Wattanaja. Zatem ga je porazil Steve Davis s 5-0.  Na Grand Prixju se je vnovi\xc4\x8d sre\xc4\x8dal s Hendryjem in vnovi\xc4\x8d izgubil, tokrat tesneje, z rezultatom 4-5._NEWLINE_Korak vi\xc5\xa1je je Gilbertu uspel na turnirju Welsh Open 2009, na katerem je porazil Marka Williamsa in Joeja Perryja, nakar ga je v osmini finala s 5-1 odpravil Mark Selby.\n_START_SECTION_\nZasebno \xc5\xbeivljenje\n_START_PARAGRAPH_\nGilbert \xc4\x8desto pomaga o\xc4\x8detu na farmi krompirja._NEWLINE_V preteklosti je delal tudi kot gozdar.'